**Sandėlio operatoriaus modulinė profesinio mokymo programa, valstybinis kodas T32104110**

**Modulio pavadinimas – „Elektrinių krautuvų eksploatavimas“**

|  |  |  |
| --- | --- | --- |
| Valstybinis kodas | 310410007 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Pagrindinis išsilavinimas  Ne jaunesnis kaip 18 metų | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Valdyti elektrinius krautuvus su specialiais krovinių paėmimo, krovimo įtaisais | 1.1. Paaiškinti elektrinio krautuvo pagrindinius techninius duomenis, konstrukciją, jo įrenginius bei veikimo principą. | **Tema.** ***Elektriniai krautuvai, jų sandara ir veikimo principai***   * Elektrinio krautuvo paskirtis, techninės charakteristikos * Elektrinio krautuvo sandara, jo įrenginių veikimo principai * Pagrindiniai elektrotechnikos dėsniai ir jų pritaikymas elektros įrenginiuose * Elektros įrenginiai * Hidrauliniai įrenginiai * Vairavimo mechanizmai * Elektros variklių ir jų valdymo aparatų sandara * Rūgštinių akumuliatorių sandara ir eksploatavimo taisyklės * Naudojimo ir fiksavimo stabdžiai * Valdymo įranga * Apsauga nuo nenumatyto panaudojimo ar riedėjimo |
| 1.2. Įvertinti rizikos veiksnius elektrinio krautuvo darbo vietoje. | **Tema.** ***Rizikos veiksniai, dirbant su elektriniais krautuvais***   * Elektrotechnika, elektrinių krautuvų elektros įrenginiai, pavojai * Jėgos, veikiančios elektrinį krautuvą darbo metu, jų matavimo vienetai, pavojai |
| 1.3. Pastatyti elektrinį krautuvą pagal reikalavimus. | **Tema. *Elektrinio krautuvo pastatymas pagal reikalavimus***   * Elektrinio krautuvo pastatymo reikalavimai * Saugios elektrinio krautuvo padėties darbo vietoje nustatymas |
| 1.4. Patikrinti elektrinio krautuvo veikimą. | **Tema.** ***Elektrinio*** ***krautuvo veikimo tikrinimas***   * Elektrinio krautuvo kaspamaininė techninė apžiūra, veiksmai * Elektrinių krautuvų galimi defektai, gedimai ir jų priežastys * Darbuotojo veiksmai, atsiradus elektrinio krautuvo darbo sutrikimui * Smulkių elektrinio krautuvo gedimų šalinimas   **Tema. *Elektrinio* *krautuvo paruošimas darbui***   * Elektrinio krautuvo vizualinė apžiūra prieš darbo pradžią * Elektrinio krautuvo veikimo patikrinimas prieš darbo pradžią |
| 1.5. Eksploatuoti elektrinį krautuvą pagal reikalavimus. | **Tema. *Elektrinio krautuvo saugus eksploatavimas***   * Gaisrinė sauga * Aplinkosauga * Elektrinio krautuvo naudojimo instrukcija * Krovimo įtaisai ir jų naudojimas * Elektrinių krautuvų neteisingos eksploatacijos pasekmės * Darbuotojo veiksmai baigus darbą su elektriniu krautuvu |
| 2. Saugiai pakrauti ir iškrauti krovinius elektriniais krautuvais. | 2.1. Apibūdinti saugaus krovinių perkėlimo taisykles elektriniais krautuvais. | **Tema. *Saugus krovinių perkėlimas elektriniais krautuvais***   * Darbuotojų saugos ir sveikatos reikalavimai * Elektrosaugos instrukcijos * Saugaus krovinių perkėlimo taisyklės |
| 2.2. Paaiškinti elektrinių krautuvų įrangos naudojimo taisykles. | **Tema. *Papildomos elektrinių krautuvų įrangos naudojimas***   * Kroviniai, jų paėmimo būdai * Hidrauliniai griebtuvai * Krovinių užkabinimo įtaisai * Papildoma įranga ir jos naudojimo taisyklės |
| 2.3. Valdyti elektrinį krautuvą, pakraunat ir iškraunat krovinius pagal reikalavimus. | **Tema. *Saugus krovinių krovimas ir sandėliavimas***   * Elektrinio krautuvo valdymas atliekant krovinio perkėlimą * Krovinių pakrovimas į transporto priemonę * Krovinių iškrovimas į sandėliavimo vietą * Krovinių sandėliavimas * Krovinių saugojimas lauko aikštelėje * Sandėliavimo vietų tipai * Sandėliavimo vietos paruošimas * Krovinių sandėliavimo schemos   **Tema. *Specialus elektrinio krautuvo naudojimas***   * Priekabų traukimas * Asmenų vežimas * Darbo platformų kėlimas * Transporto priemonės pakrovimas ir iškrovimas |
| 2.4. Užtikrinti saugų krovinių krovimą ir sandėliavimą. | **Tema.** ***Saugus elektrinių krautuvų valdymas atliekant krovinio perkėlimą***   * Krovinio padėtis ir jo svorio centras * Krovinio paėmimas ir nuėmimas * Įmonės eismo tvarka ir taisyklės, judėjimo keliai * Geras matomumas * Stabilumas važiavimo kryptimi ir posūkyje * Elektrinio krautuvo saugus sustabdymas baigus darbą |
| Mokymosi pasiekimų vertinimo kriterijai | Apibūdinti darbuotojų saugos ir sveikatos, gaisrinės saugos, aplinkosaugos reikalavimai. Laikantis elektrinių krautuvų naudojimo taisyklių, elektrinis krautuvas paruoštas darbui. Darbo vieta paruošta ir sutvarkyta pagal darbuotojų saugos ir sveikatos, gaisrinius, atliekų tvarkymo reikalavimus. Krovinių perkėlimas, pakrovimas ir sandėliavimas su elektriniu krautuvu atliktas tinkamai ir savarankiškai, laikantis saugos darbe instrukcijų, darbuotojų saugos ir sveikatos reikalavimų. Krovinio paėmimas ir nuėmimas su elektriniu krautuvu atliktas įvertinus krovinio padėtį ir svorį. Judėjimo keliais elektriniu krautuvu važiuota laikantis įmonės eismo tvarkos taisyklių. Pagal reikalavimus atlikta elektrinio krautuvo priežiūra, pašalinti elektrinio krautuvo smulkūs gedimai. Baigus darbą, elektrinis krautuvas pastatytas į laikymo ne darbo metu jam skirtą vietą. Atliekant užduotis naudotos asmeninės apsaugos priemonės. Vartoti tikslūs techniniai ir technologiniai terminai, bendrauta laikantis darbo etikos principų. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Lietuvos Respublikos darbuotojų saugos ir sveikatos įstatymas * Valstybinės darbo inspekcijos parengtos metodinės rekomendacijos, atmintinės dėl saugaus krautuvų naudojimo * Darboviečių įrengimo bendrieji nuostatai * Elektrinio krautuvo eksploatavimo dokumentai * Elektrinio krautuvo gamintojo parengti naudotojo vadovai ir instrukcijos * Saugos ir sveikatos apsaugos ženklų naudojimo darbovietėse nuostatai   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Video medžiaga * Saugos ženklai, gaisro gesinimo priemonės, pirmosios pagalbos suteikimo priemonės | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu ir interneto prieiga, multimedija projektoriumi) mokymo(si) medžiagai pateikti.  Praktinio mokymo klasė (patalpa), aprūpinta elektriniu krautuvu, elektrinio krautuvo mazgais ir detalėmis (kai nėra galimybės atidengti ir parodyti mokymui naudojamo elektrinio krautuvo pagrindinių mazgų ir detalių), remonto įrankių rinkiniu, saugos ženklais, asmeninėmis apsaugos priemonėmis. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) elektrinių krautuvų vairuotojo (ar lygiavertę) kvalifikaciją ir 1 metų elektrinio krautuvo valdymo profesinę patirtį arba transporto ar mechanikos inžinerijos studijų krypties (ar lygiavertį) išsilavinimą ir profesinę patirtį modulio kompetencijas atitinkančioje veiklos srityje. | |